nahid-hub/BLUGE-bengali-wikipedia-section-title-prediction huggingface dataset:
গবেষণায় দেখা গেছে যে এইচআইভি আক্রান্ত পুরুষরা গনোরিয়া, হেপাটাইটিস সি এবং হার্পিস সিমপ্লেক্স ২ ভাইরাসের মতো কমপক্ষে অন্য একটি যৌন সংক্রামিত রোগে সহ-সংক্রামিত রয়েছেন, তাদের সহ-সংক্রমণ ছাড়াই পুরুষদের তুলনায় এইচআইভি ছড়ানোর হার বেশি। এই শেডিং হারটি একই রকম এইচআইভি ভাইরাল লোড সহ পুরুষদের মধ্যে গণনা করা হত। সহ-সংক্রমণের চিকিত্সা শেষ হয়ে গেলে, এইচআইভি ছড়ানোর হার সহ-সংক্রমণ ছাড়াই পুরুষদের সাথে তুলনীয় স্তরে ফিরে আসে। 

সঠিক অনুচ্ছেদ শিরোনাম কোনটি?
titleA. হামের প্রকোপ ১৯৮৯
titleB. একটি ব্যাপক - বিস্তারের ঘটনার সংজ্ঞা
titleC. কোভিড -১৯ প্রাদুর্ভাব ২০১৯
titleD. অন্যান্য রোগজীবাণুগুলির সাথে সহ-সংক্রমণ
উত্তর: titleD
ভারতে আলিলা প্রথম যে রিসোর্টটি চালু করে, তা হচ্ছে “আলিলা দিওয়া গোয়া”। এটি ২০০৯ সালের ১৩ ডিসেম্বর চালু করা হয়। কোম্পানিটি বর্তমানে ভারতে দুইটি হোটেল অথবা রিসোর্ট পরিচালনা করছে এবং ২০১৬ সালের মধ্যে আরেকটি হোটেল বা রিসোর্ট চালু করার পরিকল্পনা রয়েছে। ইন্ডিয়াতে আলিলা হোটেলস এন্ড রিসোর্টস এর যে সম্পদগুলো রয়েছে, সেগুলো হল-


সঠিক অনুচ্ছেদ শিরোনাম কোনটি?
titleA. ওমান
titleB. অবস্থানসমূহ
titleC. পার্টনারশীপ
titleD. ভারত
উত্তর: titleD
১৯৭২ সালের ১৮ মে সাপ্তাহিক বিচিত্রার ১ম বর্ষ, প্রথম সংখ্যার আত্মপ্রকাশ ঘটে। প্রথমে এটির সম্পাদক ছিলেন ফজল শাহাবুদ্দীন। সহকারী সম্পাদক ছিলেন শাহাদত হোসেন। শিল্প সম্পাদক ছিলেন কালাম মাহমুদ। সম্পাদকমণ্ডলীর সভাপতি ছিলেন হাসান হাফিজুর রহমান। সম্পাদকীয় সহকারী ছিলেন আহরার আহমেদ এবং শাহরিয়ার কবির। এর পরে নুরুল ইসলাম পাটোয়ারী সাপ্তাহিক বিচিত্রার সম্পাদকের দায়িত্ব পালন করেন। শাহাদত চৌধুরী এই পত্রিকার সম্পাদকের দায়িত্বভার গ্রহণ করেন অনেক পরে। শামসুর রাহমান ১৯৭৭ থেকে ১৯৮৭ পর্যন্ত দীর্ঘ দশ বছর এই পত্রিকার সম্পাদক ছিলেন। শুরু থেকেই এই পত্রিকাটি পাঠকের মন জয় করে নেয়, এর অনুসন্ধানী প্রতিবেদনগুলোর মধ্য দিয়ে।

সঠিক অনুচ্ছেদ শিরোনাম কোনটি?
titleA. তথ্যসূত্র
titleB. অবলুপ্তির কারণ
titleC. প্রথম এবং শেষ সংখ্যা
titleD. বিভিন্ন সময়ের সম্পাদক
উত্তর: titleD
১৯৪৬ সালে লুক্সেমবার্গে ফিফা কংগ্রেসে বিশ্বকাপ প্রতিযোগিতাকে তার নামে নামকরণ করা হয়, যা ১৯৭০ সাল পর্যন্ত স্থায়ী ছিল। কংগ্রেসে আরো সিদ্ধান্ত নেয়া হয় যে প্রথম কোন দল যদি তিনবার কাপ জয়ী হয় তাহলে তারা চীরতরে নিজ দেশে নিয়ে যেতে পারবে। উল্লেখ্য, ১৯৭০ সালে বিশ্বকাপ জয় করার মাধ্যমে ব্রাজিল জাতীয় ফুটবল দল কাপটি চিরতরে নিয়ে যায়।

২য় বিশ্বযুদ্ধের ফলে সমগ্র বিশ্ব পুণরায় নিজেদের ক্ষয়-ক্ষতি পুষিয়ে নেবার প্রাণান্তকর চেষ্টা করায় ব্যস্ত ছিল। জুলে রিমেও স্থগিত হয়ে পড়া বিশ্বকাপ ফুটবল প্রতিযোগিতায় দেশগুলোর সাথে যোগাযোগ রক্ষা করে চলছিলেন। সদস্যভূক্ত দেশগুলোকে বুঝানোর চেষ্টা করছিলেন যে, রাজনৈতিক দূরত্ব থাকলেও খেলাধূলার সাথে রাজনীতিকে জড়ানো উচিত নয়। অন্যান্য দেশের প্রবল আপত্তি থাকা স্বত্ত্বেও তিনি ইতালি এবং জার্মানীকে আন্তর্জাতিক ক্রীড়াঙ্গনে ফিরে আসতে সহায়তা করেন।

তার অসামান্য কর্মতৎপরতার ফলে ১৯৫০ সালের ৪র্থ বিশ্বকাপ ফুটবল প্রতিযোগিতা বা "রিমে বিশ্বকাপ কাপ" ব্রাজিলে অনুষ্ঠিত হয়। কিন্তু ইউরোপের দেশসমূহের দলগুলোর তেমন প্রস্তুতি ছিল না। রিমের পূর্ণসন্তুষ্টি ছিল ফুটবলের আবিষ্কর্তা দেশ ইংল্যান্ডের অংশগ্রহণকে ঘিরে। ১৯৫৪ সালে রিমে ফিফা'র সম্মানিত সভাপতি হিসেবে ৮১ বছর বয়সে সভাপতির আসন ত্যাগ করেন।

সঠিক অনুচ্ছেদ শিরোনাম কোনটি?
titleA. শিক্ষাজীবন
titleB. ফিফা সভাপতি
titleC. মৃত্যু
titleD. বিশ্বযুদ্ধ পরবর্তী
উত্তর: titleD
দল দুইটি এর আগে ৬৮টি খেলায় মুখোমুখি হয়েছে। এর মধ্যে তিনবার ফিফা বিশ্বকাপের নক-আউট পর্বে, যার সবকয়টি জিতেছে ব্রাজিল (১৯৬২, সেমি-ফাইনাল: ৪–২; ১৯৯৮, ১৬ দলের পর্ব: ৪–১; ২০১০, ১৬ দলের পর্বে: ৩–০)।

খেলার প্রথম গোলটি আসে ব্রাজিলের পক্ষে। কর্নার কিক থেকে বল থিয়াগো সিলভার মাথায় স্পর্শ করে দাভিদ লুইজের পায়ে লেগে গোলপোস্টে ঢুকে যায়। তবে রিপ্লেতে দেখা যায় যে বল লুইজের পায়ে লাগার আগে সম্ভবত চিলিয় ডিফেন্ডার গঞ্জালো হারার মাথায় স্পর্শ করেছিল। এরপর আলেক্সিস সানচেজের গোলে সমতায় ফিরে চিলি। দ্বিতীয়ার্ধে কিছু বিতর্কিত ঘটনা ঘটে। হাকের একটি গোল বাতিল করে দেন রেফারি হাওয়ার্ড ওয়েব। রেফারির সিদ্ধান্ত ছিল গোল করার পূর্বে বলটিকে নিচে নামানোর জন্য হাক তার নিজের হাত ব্যবহার করেছেন এবং এজন্য তাকে হলুদ কার্ডও দেখান রেফারি। এরপর উভয় দলই কিছু সুযোগ সৃষ্টি করলেও সেগুলো সফল হয়নি। হাকের একটি শট রুখে দেন ক্লাউদিও ব্রাভো। এছাড়া, খেলার একদম শেষ দিকে মাউরিসিও পিনিয়ার শট ক্রসবারে গিয়ে লাগে। অবশ্য তিনি পেনাল্টি শুটআউটের সময়ও অসফল ছিলেন। পেনাল্টি শুটআউটের চতুর্থ শটের পর স্কোরে সমতা ছিল, এবং পঞ্চম শটে নেইমার গোল করায়, চিলিরও গোল করার প্রয়োজনীয়তা দেখা দেয়, কিন্তু হারার শটটি অসফল হয়।

সঠিক অনুচ্ছেদ শিরোনাম কোনটি?
titleA. ব্রাজিল বনাম চিলি
titleB. নেদারল্যান্ডস বনাম আর্জেন্টিনা
titleC. জার্মানি বনাম আলজেরিয়া
titleD. নেদারল্যান্ডস বনাম কোস্টা রিকা
উত্তর: titleA
ডেভিড হিউমের( (১৭১১-১৭৭৬) মতে যেহেতু একেশ্বরবাদ; বহুত্ববাদী ঈশ্বরকে স্বীকার করে না, এবং একেশ্বরবাদের মাধ্যমে ব্যক্তি তার বিশ্বাসকে পায়রার খোপের মতো একটি স্থানে আবদ্ধ করে ফেলে; সে কারণে একেশ্বরবাদ বহুইশ্বরবাদের তুলনায় কম সহনশীল। একই সুরে সুর মিলিয়ে অগাস্ট কোঁৎ বলেছেন, একেশ্বরবাদী ভাবনা তার অনুসারীদেরকে এক সৃষ্টিকর্তায় বিশ্বাস করার প্রতি আবদ্ধ করে। এই কারণে একাধিক দয়ালু সত্তার উপস্থিতি থাকার পক্ষে তারা কোন রকম মতামত বা আস্থা কে আপন করে নিতে পারে না। এধরনের বিশ্বাসের প্রতি তারা শত্রুভাবাপন্ন মানসিকতা পোষণ করে। জ্যাকব নেইসার [...] দাবী করেছেন, 'একেশ্বরবাদ অন্য ধর্মকে কম সহ্য করতে পারে।'
জেমস লাভলক একেশ্বরবাদ এর সমালোচনা করতে গিয়ে বলেছেন, "এটি শুধুমাত্র সর্বোৎকৃষ্ট স্রষ্টার কথা বলে। এখানে কোন প্রকার বৈচিত্র নেই।" তিনি এ প্রসঙ্গে আরও বলতে গিয়ে বলেন, "এটি দেখে যেন মনে হয় কেউ একজন মহাজাগতিক বৈধ কোন কিছুর সংস্পর্শের মাধ্যমেই চিন্তা করে বা তার প্রতিই প্রতিজ্ঞাবদ্ধ এবং সে বিস্মিত হওয়ার সহজাত ক্ষমতা হারিয়ে ফেলে"।

সঠিক অনুচ্ছেদ শিরোনাম কোনটি?
titleA. একেশ্বরবাদে সহিংসতা
titleB. একেশ্বরবাদী ধর্মের সফলতা
titleC. এক বিশ্বাসের বলপ্রয়োগ
titleD. বৈপরীত্য
উত্তর: titleC
স্বাধীনতা পরবর্তীকালে গণপ্রজাতন্ত্রী বাংলাদেশ সরকারের বেকার সমস্যা দূরীকরন ও স্ব-নির্ভরতা অর্জনের লক্ষ্যে দেশের অনুন্নত এলাকায় কর্মসংস্থানের সুযোগ সৃষ্টির বিভিন্ন পরিকল্পনার মধ্যে সাতক্ষীরা জেলায় সুন্দরবন টেক্সটাইল মিল স্থাপনের পরিকল্পনা গৃহীত হয়। ১ জুন ১৯৮০, তৎকালীন বস্ত্রমন্ত্রী জনাব এম, মনসুর আলী ভিত্তি প্রস্তর স্থাপন করেন এবং আনুষ্ঠানিকভাবে বাণিজ্যিক উৎপাদন শুরু হয় ৬ অক্টোবর ১৯৮৩। প্রাথমিক পর্যায়ে চীনের ২৪,৯৬০টি টাকু বিশিষ্ট স্পিনিং/সুতা উৎপাদন ক্ষমতা সম্পন্ন ২৬০টি মেশিন নিয়ে যাত্রা শুরু করে। স্থানীয় পর্যায়ে ১৫০০-১৭০০ জন নারী-পুরুষ শ্রমিক, কর্মচারী ও কর্মকর্তা নিয়োগ প্রাপ্ত হয়। ১৯৮৩ হতে ১৯৯৩ সাল পর্যন্ত প্রতিষ্ঠানটি লাভজনক অবস্থায় ছিল।
সঠিক অনুচ্ছেদ শিরোনাম কোনটি?
titleA. সম্পদের বিবরণ
titleB. বহিঃসংযোগ
titleC. বর্তমান পরিস্থিতি
titleD. ইতিহাস
উত্তর: titleD
পাকিস্তান সৃাষ্টির পর জামায়াতে ইসলামী মূলত ভারত ও পাকিস্তান দুটি অংশে বিভক্ত হয়ে যায়। বাংলাদেশ জামায়াতে ইসলামী তৎকালীন পূর্ব পাকিস্তান জামায়াতের শাখা থেকে সৃষ্টি হয়। ১৯৬২ সালে আইয়ুব খান প্রণিত মুসলিম পরিবার আইন অধ্যাদেশের বিরোধিতা করার কারণে ১৯৬৪ সালের ৪ জানুয়ারি জামায়াতে ইসলামীর কর্মকান্ডের উপর নিষেধাজ্ঞা আরোপ করা হয়। মওদুদী সহ ৬০ জন জামায়াত নেতাকে গ্রেফতার করা হয়। এর মধ্যে পূর্ব পাকিস্তানের ১৩ জন জামায়াত নেতা ছিলেন। অধ্যাপক গোলাম আযম তাদের একজন। ঐ বছর অক্টোবরেই আবার নিষেধাজ্ঞা তুলে নেয়া হয়।

জামায়াতে ইসলামী, জেনারেল আইয়ুব খান সামরিক আইন ঘোষণার সময় পাকিস্তানে গণতান্ত্রিক আন্দোলনে অংশগ্রহণ করে এবং ১৯৬৫ সালে সর্বদলীয় গণতান্ত্রিক জোট গঠিত হয়।

পরবর্তীতে আওয়ামী লীগ প্রদত্ত ছয় দফা এবং মাওলানা আবদুল হামিদ খান ভাসানী ঘোষিত ১১ দফার তারা তীব্র বিরোধিতা করে। ১৯৭০ সালের নির্বাচনে জামায়াতে ইসলামী পশ্চিম পাকিস্তানে ৪ টি আসন লাভ করে। মুক্তিযুদ্ধকালীন ১৯৭১ সালের ৩ সেপ্টেম্বর ডাঃ আব্দুল মালিক কে গভর্নর করে ১৭ই সেপ্টেম্বার একটি প্রাদেশিক সরকার গঠন করা হয়। সে সরকারের মন্ত্রী সভায় পরবর্তীকালে জামায়াতের ভারপ্রাপ্ত আমীর আব্বাস আলী খান ছিলেন শিক্ষামন্ত্রী।

সঠিক অনুচ্ছেদ শিরোনাম কোনটি?
titleA. বাংলাদেশের মুক্তিযুদ্ধ (১৯৭১)
titleB. সংগঠনের মৌলিক বিশ্বাস
titleC. উদ্দেশ্য ও লক্ষ্য
titleD. পাকিস্তান সময়কাল (১৯৪৮-১৯৭১)
উত্তর: titleD
আরোগ্য হওয়াতে তিনি ঘোষণা করেন যে তিনি একদিন "প্রেম সাই বাবা"র রূপে, নিকটবর্তী রাজ্য কর্ণাটকে জন্মগ্রহণ করবেন। তিনি বলেন, "আমি শিব-শক্তি, একজন ঋষির বরলাভের ফলে ভরদ্বাজ গোত্রে জন্মগ্রহণ করেছি। শিবই শিরডির সাই বাবার গোত্রে জন্ম গ্রহণ করেন, শিব-শক্তি আমার রূপে, এবং শক্তি প্রেম সাই বাবার রূপে কর্ণাটকের মণ্ড্য জেলায় জন্ম গ্রহণ করবেন।"" তিনি ঘোষণা করেন ৯৬ বছর বয়সে তার মৃত্যুর ৮ বছর পরে তিনি পুনরায় জন্ম গ্রহণ করবেন (কিন্তু তিনি ৮৪ বছর বয়সেই দেহত্যাগ করেন)।

সঠিক অনুচ্ছেদ শিরোনাম কোনটি?
titleA. অনন্তপুর
titleB. পুনরায় জন্মগ্রহণ করার ভবিষ্যৎবাণী
titleC. শেষকৃত্য
titleD. প্রথম মন্দির এবং পুত্তপর্থির বিকাশ
উত্তর: titleB
১৯২৮ সালে বাংলাদেশের জাতীয় কবি কাজী নজরুল ইসলাম নজরুলের দ্বিতীয় দফা ঢাকা সফরের সময় ফজিলতুন্নেসার সাথে নজরুলের পরিচয় ঘটে। ফজিলতুন্নেসা তখন ঢাকার দেওয়ান বাজারস্থ হাসিনা মঞ্জিলে থাকতেন। কাজী মোতাহার হোসেনের কাছ থেকে ফজিলতুন্নেসা জানতে পারেন নজরুল হাত দেখে ভাগ্য বলতে পারেন এবং ফজিলতুন্নেসারও তার হাত নজরুলকে দেখাবার ইচ্ছা হয়। এভাবে ফজিলতুন্নেসা ও তার বোন সফীকুননেসার সাথে নজরুলের পরিচয় ঘটে ফজিলতুন্নেসার বাসায়। কাজী মোতাহার হোসেনের লেখা থেকে জানা যায়, সেই দিন রাতেই নজরুল ফজিলতুন্নেসার ঘরে যান এবং প্রেম নিবেদন করেন। ফজিলতুন্নেসা নজরুলের আবেদন প্রত্যাখ্যান করেন। নজরুল ফজিলতুন্নেসার বিলেত গমন উপলেক্ষে ‘’বর্ষা-বিদায়” নামক একটি কবিতা লেখেন। কলকাতা ফিরে গিয়ে নজরুল ফজিলতুন্নেসাকে একটি কাব্যিক চিঠি লেখেন। সেই কাব্যিক চিঠির নাম "রহস্যময়ী" (পরে "তুমি মোরে ভুলিয়াছ" নাম দেওয়া হয়)। কাজী মোতাহার হোসেন লেখেন, “ফজিলতের প্রতি নজরুলের অনুভূতির তীব্রতা দু’তিন বছরের সময়-সীমায় নিঃশেষিত হয়ে যায়” 

সঠিক অনুচ্ছেদ শিরোনাম কোনটি?
titleA. প্রকাশিত লেখা
titleB. শিক্ষা
titleC. নজরুল ও ফজিলতুনন্নেসা
titleD. কর্মজীবনে তার অসামান্য ‍অবদান
উত্তর: titleC
বলা হয়ে থাকে, সময় ও স্রোত কারও জন্য অপেক্ষা করে না। স্রোতের মত সময়ও চিরপ্রবহমান। চিরায়ত পদার্থবিদ্যায় সময়কে সার্বভৌম জ্ঞান করা হয়। সময় সতত গতিশীল এবং একে কোন কিছু দ্বারাই থামিয়ে রাখা যায় না। এদিক থেকে সময়ের সাথে নদীর স্রোতের কিছুটা তফাত আছে, অন্তত নদীর স্রোতকে বিভিন্ন ব্যবস্থা নিয়ে মন্থর বা রুদ্ধ করা যায়, কিন্তু সময়কে কখনোই মন্থর বা রুদ্ধ করে দেয়া যায় না। সময় তাই শাশ্বত ও সার্বভৌম।

চিরায়ত পদার্থবিদ্যায় সময়ের পরিমাপ পর্যবেক্ষকের গতির দ্বারা প্রভাবিত হয় না। পর্যবেক্ষক, যিনি সময় হিসেব করছেন, তিনি স্থির থাকুন কিংবা গতিশীল, সর্বাবস্থায় তিনি কোন একটি ঘটনা ঘটার সময়কাল একই রকম মাপবেন। তবে, আধুনিক মতে, পর্যবেক্ষকের সাপেক্ষে বস্তু যদি আলোর ন্যায় কাছাকাছি বেগে গতিশীল হয়, তবে, সময়কাল বেড়ে যায়। তবে এই ক্ষেত্রটি আমাদের জন্য প্রযোজ্য নয়, যেহেতু, এখনো পর্যন্তু উদ্ভাবিত কোন বস্তু আলোর বেগে গতিশীলতা লাভ করতে পারে নি। সেজন্য, সময়কে আমরা আপাতত সার্বভৌমই ধরে নিতে পারি।

সময় পরিমাপের জন্য থামা ঘড়ি বা স্টপ ওয়াচ, দোলন ঘড়ি, দেয়াল ঘড়ি, ডিজিটাল ঘড়ি বিভিন্ন যন্ত্রপাতি রয়েছে।

সঠিক অনুচ্ছেদ শিরোনাম কোনটি?
titleA. মৌলিক রাশি
titleB. দীপন তীব্রতা
titleC. যৌগিক রাশি
titleD. সময়
উত্তর: titleD
আইন বিভাগ

১৯৯২ সালে চট্টগ্রাম বিশ্ববিদ্যালয় আইন বিভাগের আনুষ্ঠানিক যাত্রা শুরুর মাধ্যমে আইন শিক্ষা কার্যক্রম শুরু হয়। ১৯৯২-১৯৯৩ শিক্ষাবর্ষে মাত্র ৪ জন শিক্ষক এবং ৪৩ জন শিক্ষার্থী নিয়ে যাত্রা শুরু করে। বর্তমানে এই অনুষদে ২৭ জন শিক্ষক কর্মরত আছেন।

এই আইন অনুষদটি ২০১৫ সালে বর্তমান অবস্থান 'এ. কে. খান আইন অনুষদ ভবন'-এ স্থানান্তরিত হয়। ৬০ হাজার বর্গফুট আয়তনের এই ভবনটি প্রশাসনিক, একাডেমিক, লেকচার গ্যালারী, স্টুডেন্টস সেন্টার এবং অডিটোরিয়াম এই ৫টি ব্লকে বিভক্ত। ভবনটিতে রয়েছে পাঁচটি মাল্টিমিডিয়া পাঠদান কক্ষ, একটি কম্পিউটার ল্যাব, একটি সমৃদ্ধ সেমিনার লাইব্রেরি, ৫৫০ আসন বিশিষ্ট মিলনায়তন, মুটিং এর জন্য রয়েছে বিশেষভাবে নির্মিত মুটিং রুম, শিক্ষার্থীদের জন্য রয়েছে পৃথক কমন রুম, নামাজের কক্ষ, ক্যাফেটেরিয়া।

১৯৬৮ সালের পহেলা নভেম্বর বিভাগটি প্রতিষ্ঠিত হয়। পদার্থবিজ্ঞানী, গণিতবিদ,জৌতির্বিজ্ঞানী ও বিশ্বতত্ত্ববিদ জামাল নজরুল ইসলাম এই বিভাগের সাবেক সভাপতি ছিলেন (১৯৮৬-১৯৮৮)। আসন সংখ্যা ১২০ টি।


এই বিভাগটি ১৯৬৬ সালে খোলা হয়। ভৌত বিজ্ঞানের অগ্রগতিতে বিভাগটি গুরুত্বপূর্ণ ভূমিকা পালন করছে। আসন সংখ্যা: ১২০টি।

২০১১ সালে বিভাগটি প্রতিষ্ঠিত হয়। ড. মোহাম্মদ হেলাল উদ্দিন অত্র বিভাগের প্রতিষ্ঠাকালীন সভাপতি ছিলেন। বর্তমানে ড. সুমন গাঙ্গুলি অত্র বিভাগের সভাপতির দায়িত্বে আছেন।

১৯৬৬ সালে প্রতিষ্ঠা লগ্নে এই বিভাগটি চালু করা হয়।


সঠিক অনুচ্ছেদ শিরোনাম কোনটি?
titleA. সামাজিক বিজ্ঞান অনুষদ
titleB. অর্ন্তগত বিভাগ
titleC. আইন অনুষদ
titleD. কলা ও মানববিদ্যা অনুষদ
উত্তর: titleB
১৯৪৫ সালে জাপানি বাহিনীর আত্মসমর্পণের মাধ্যমে পাপুয়া অঞ্চলের পাশাপাশি নিউ গিনি অঞ্চলের জন-প্রশাসন ব্যবস্থা পুনর্জীবন ফিরে পায় পাপুয়া নিউ গিনির শর্তাধীন শাসন চুক্তি (১৯৪৫-১৯৪৬) অনুযায়ী পাপুয়া এবং নিউ গিনি অঞ্চলকে প্রশাসনিক সুবিধার্থে একত্রীকরণ করে একটি যুক্তরাষ্ট্রে পরিণত করা হয়। ১৯৪৯ সালের পাপুয়া ও নিউ গিনি চুক্তিবলে নিউ গিনি-কে আন্তর্জাতিক ন্যাসরক্ষা নীতির অধীন অর্পণ করার অনুমোদন  দেয়া হয় এবং পাপুয়া নিউ-গিনি নাম প্রতিপাদন করে প্রশাসনিক যুক্তরাষ্ট্র নিশ্চিত করা হয়। উক্ত চুক্তিবলে পাপুয়া নিউ-গিনি একটি বিধানসভা, একটি বিচার বিভাগ, একটি জন-প্রশাসন বিভাগ এবং স্থানীয় সরকার ব্যবস্থার অধিকারী হয়, যেখানে স্যার ডোনাল্ড ক্লিল্যান্ড মুখ্য-প্রশাসক পদে নিয়োজিত ছিলেন। ১৯৬৭ সালে অবসরের আগ পর্যন্ত এই পদে স্বতন্ত্রভাবে বহাল ছিলেন, সবশেষে ১৯৭৫ সালে মৃত্যুর আগ পর্যন্ত তিনি পোর্ট-মোর্সবি-তে বসবাসরত ছিলেন। ১৯৬৩ সালে পাপুয়া ও নিউ গিনির বিধানসভা এর সংসদ দ্বারা প্রতিস্থাপিত হয় এবং ১৯৬৪ সালের ফেব্রুয়ারি মাসের ১৫ তারিখের নির্বাচনের পর, জুন মাসের ৮ তারিখে অভিষিক্ত হয়। ১৯৭২ সালে দেশের নাম পরিবর্তন করে পাপুয়া নিউ-গিনি রাখা হয়। বিশ্ব ব্যাংকের নিকট পাপুয়া নিউ-গিনির অঞ্চলের রাজনৈতিক ও অর্থনৈতিক ব্যবস্থার উন্নয়ন প্রসঙ্গে জরিপ চালনার জন্য মিশন প্রেরণের বিষয়ে অস্ট্রেলীয় সরকারের আমন্ত্রনের মধ্য দিয়ে পাপুয়া নিউ-গিনি প্রসঙ্গে ব্যাপক ভাবে অস্ট্রেলীয় সরকারের কূটনীতিক নীতির পরিবর্তন সূচনা হয়। ১৯৬৪ সালে মিশনটির পাপুয়া নিউ-গিনি অঞ্চলের অর্থনৈতিক উন্নয়ন নামের প্রকাশিত প্রতিবেদনটির বদৌলতে এই অঞ্চলে বিশেষ একটি অর্থনৈতিক কাঠামো গঠিত হয়, যার উপর ভিত্তি করে পরবর্তী সময়ের বিভিন্ন অর্থনৈতিক নীতি প্রবর্তিত হয় এমনকি তা স্বাধীনতার পর অবধিও প্রচলিত ছিল।

সঠিক অনুচ্ছেদ শিরোনাম কোনটি?
titleA. পাপুয়া এবং নিউ গিনি অঞ্চল
titleB. নিউ গিনি অঞ্চলে অনুসন্ধান অভিযান
titleC. প্রত্নতত্ত্ব
titleD. আকমানা অভিযান (১৯২৯-১৯৩০)
উত্তর: titleA
বিশ্বের ৩য় বোলাররূপে সুরঙ্গা লকমল নতুন মাঠে অনুষ্ঠিত টেস্ট ক্রিকেট খেলায় ওয়েস্ট ইন্ডিজের ক্রিস গেইলকে প্রথম বলে আউট করে রেকর্ড বহিতে নাম লেখান। এরফলে তিনি ভারতের কপিল দেব এবং পাকিস্তানের ইমরান খানের সমকক্ষ হন।

তিলকরত্নে দিলশান এবং উপুল থারাঙ্গা’র ১ম উইকেট জুটিতে ২৮২ রান আসে। ২৬ মার্চ, ২০১১ সালে জিম্বাবুয়ের বিরুদ্ধে বিশ্বকাপ ক্রিকেটের এ সর্বোচ্চ রানের জুটি গড়েন।

শন মার্শ ১৬শ অস্ট্রেলিয় ব্যাটসম্যান হিসেবে অভিষেক টেস্টে ১৪২ রান করেন। এছাড়াও ২য় অস্ট্রেলীয় হিসেবে ৩নং অবস্থানে নেমে এ কীর্তি গড়েন।

৪র্থ উইকেট জুটিতে শন মার্শ এবং মাইক হাসি ২৫৮ রান করেন যা শ্রীলঙ্কা-অস্ট্রেলিয়ার মধ্যেকার টেস্ট ক্রিকেটে সর্বোচ্চ রানের জুটি।

সঠিক অনুচ্ছেদ শিরোনাম কোনটি?
titleA. অবস্থান
titleB. কীর্তিগাঁথা
titleC. ইতিহাস
titleD. মাঠের তথ্যাবলী
উত্তর: titleB
২০০০ থেকে ২০১১ সালের মধ্যে বিভিন্ন গণমাধ্যমের রিপোর্ট থেকে কেনিয়ায় পরিচালিত চীনের প্রায় ৬৫টি উন্নয়নমূলক অর্থ প্রকল্পের সন্ধান পাওয়া গেছে। এই প্রকল্পসমূহের মধ্যে অন্তর্ভুক্ত রয়েছে ১০৮ মিলিয়ন মার্কিন ডলার ব্যয়ের উত্তর ও পূর্ব রিং রোড সেকশন, কেনিয়াটা ইউনিভার্সিটি টিচিং নির্মাণের জন্য দেয়া ঋণ, গবেষণা এবং ২০১১ সালের রেফারেল হাসপাতাল প্রকল্প ইত্যাদি।

সঠিক অনুচ্ছেদ শিরোনাম কোনটি?
titleA. সাংস্কৃতিক বন্ধন
titleB. কেনিয়ায় চীনের উন্নয়নমূলক সহযোগিতা
titleC. অর্থনৈতিক বন্ধন
titleD. রাজনৈতিক বন্ধন
উত্তর: titleB
আহমেদ ঢাকা বিশ্ববিদ্যালয়ের প্রভাষক হিসাবে কর্মজীবন শুরু করেন । পরে দর্শন বিভাগের প্রধান হন। ১৯৩৯ সালে তিনি বিশ্ববিদ্যালয় ছেড়ে ঢাকা কলেজের প্রথম মুসলিম অধ্যক্ষ হন। পরে তিনি ১৯৪ 19 থেকে ১৯৫০ সাল পর্যন্ত রাজশাহী কলেজের অধ্যক্ষের দায়িত্ব পালন করেন। এরপরে তিনি পাবলিক ইন্সট্রাকশন-এর সহকারী পরিচালক হিসাবে ঢাকায় চলে আসেন। ১৯৫২ সালে তিনি পূর্ব পাকিস্তানের পাবলিক ইন্সট্রাকশন ডিরেক্টরের পদে উন্নীত হন এবং ১৯৫৬ সালে পাকিস্তান সরকারের শিক্ষা উপদেষ্টা নিযুক্ত হন এবং একযোগে পাকিস্তান সরকারের শিক্ষা ও সংস্কৃতি মন্ত্রকের স্থায়ী সচিবের পদে অধিষ্ঠিত ছিলেন। ১৯৫৭ সালে তিনি রাজশাহী বিশ্ববিদ্যালয়ের উপাচার্য নিযুক্ত হন এবং ১৯৬৫ সাল পর্যন্ত তিনি এই পদে থেকে যান। 

সঠিক অনুচ্ছেদ শিরোনাম কোনটি?
titleA. প্রাথমিক জীবন এবং শিক্ষা
titleB. পেশা
titleC. আন্তর্জাতিক
titleD. শিক্ষকতা
উত্তর: titleD
জৈন বিশ্বাস অনুসারে, ঈশ্বরত্ব প্রত্যেক আত্মার (বা প্রত্যেক জীবিত সত্ত্বার) একটি অন্তর্নিহিত গুণ। এই গুণের বৈশিষ্ট্য হল অনন্ত আনন্দ, অনন্ত শক্তি, অনন্ত শুদ্ধ জ্ঞান (‘কেবল জ্ঞান’) অনন্ত অন্তর্দৃষ্টি এবং গণনাযোগ্য অন্যান্য অনন্ত গুণাবলির যথাযথ অভিপ্রকাশ। এই বিষয়টি দুটি দৃষ্টিকোণ থেকে দেখা যায়। প্রথমত, আত্মাকে দেখা যায় আত্মারই দৃষ্টিকোণ থেকে। "সময়সার", "নিয়মসার" ও "প্রবচনসূত্র" নামক গূঢ় ও গুপ্ত গ্রন্থগুলিতে এই দৃষ্টিকোণ থেকে আত্মার গুণাবলি, যথাযথ গঠনভঙ্গিমা, উপাদান ও প্রকৃতি এবং আত্মা ও আত্মার সূত্র গুণাবলি থেকে উদ্ভুত বিভিন্ন অবস্থার ব্যাখ্যা দেওয়া হয়েছে। দ্বিতীয়ত, আত্মাকে আত্মার থেকে ভিন্ন বস্তু এবং সেগুলির সঙ্গে আত্মার সম্পর্কের দৃষ্টিকোন থেকে দেখা। এই মত অনুসারে, আত্মার গুণাবলি কর্মের কারণে প্রচ্ছন্ন থাকে। জৈনধর্মে কর্ম হল প্রকৃতির মৌলিক উপাদান। যিনি সঠিক বিশ্বাস, সঠিক জ্ঞান ও সঠিক আচরণের মাধ্যমে কর্মের বন্ধন ছিন্ন করতে পারেন, তাকেই একজন ‘ঈশ্বর’ বলা চলে। আত্মার এই যথার্থতাকে বলা হয় ‘কেবলী’। একজন ঈশ্বর কেবলী ভাব অর্জন করে মুক্ত আত্মায় পরিণত হন। দুঃখ, জন্ম ও মৃত্যুর ধারাবাহিক চক্র, জগত, কর্ম এবং দেহের থেকে মুক্তি লাভ করেন। এটিকে বলা হয় ‘নির্বাণ’ বা মোক্ষ।

জৈনধর্ম জ্ঞান লাভের জন্য কোনও সর্বোচ্চ সত্ত্বার উপর নির্ভরশীলতার শিক্ষা দেয় না। তীর্থঙ্করেরা হলেন পথপ্রদর্শক ও শিক্ষক। তারা জ্ঞানলাভের মার্গদর্শন করান। তবে জ্ঞানলাভের জন্য ব্যক্তিকে নিজেকে সংগ্রাম করতে হয়। নৈতিক পুরস্কার ও যন্ত্রণাগুলি কোনও দিব্য সত্ত্বার কাজ নয়। এগুলি বিশ্বের একটি অন্তর্নিহিত নৈতিক শৃঙ্খলার ফল। এটি একটি স্বয়ংক্রিয় যন্ত্রস্বরূপ। তাই ব্যক্তি কর্মের মাধ্যমে নিজ কর্মের ফল ভোগ করেন।

জৈনরা বিশ্বাস করেন, জ্ঞান ও সকল কর্মের বন্ধন থেকে সর্বোচ্চ মুক্তি লাভ করার জন্য ব্যক্তিকে অবশ্যই নৈতিক আদর্শগুলি পালন করতে হবে। শুধুমাত্র চিন্তার ক্ষেত্রে নয়, বাক্য ও কার্যের ক্ষেত্রেও এই আদর্শগুলি পালন করা আবশ্যিক। জীবনব্যাপী কাজের মাধ্যমে এই অনুশীলনকে বলা হয় ‘মহাব্রত’ পালন।

ঈশ্বরদের দুইভাগে ভাগ করা যায়। যথা: সাকার ঈশ্বর, যাঁরা ‘অরিহন্ত’ নামে পরিচিত এবং নিরাকার ঈশ্বর, যাঁরা ‘সিদ্ধ’ নামে পরিচিত। জৈনধর্মে ‘দেবী’ ও ‘দেব’দের স্বর্গবাসী আত্মা মনে করা হয়। তাঁর পূর্ব পূর্ব জন্মে সৎ কর্মের আচরণের ফলে স্বর্গবাসী হওয়ার সুযোগ পেয়েছেন। এই আত্মাদের স্বর্গবাসের কাল নির্দিষ্ট। এই সময়কাল উত্তীর্ণ হলে তাঁদেরও মোক্ষ লাভ করার জন্য আবার মানুষ রূপে পুনর্জন্ম গ্রহণ করতে হয়।

এই জন্য জৈনধর্মে ঈশ্বরের সংখ্যা অনন্ত। সকলেই গুণাবলির অভিপ্রকাশের ক্ষেত্রে সমান, মুক্ত ও অনন্ত। আত্মা ও কর্ম জৈনধর্মে পৃথক। আত্মা সজীব এবং কর্ম নির্জীব। যাঁরা জ্ঞান লাভের অবস্থায় থাকেন এবং পরে জ্ঞান লাভ করেন, জৈনধর্মে তাঁদেরই ‘ঈশ্বর’ বলা হয়। তাই যে সত্ত্বারা (‘অরিহন্ত’) সর্বোচ্চ জ্ঞান (‘কেবল জ্ঞান’) অর্জন করেছেন, তাদের ‘ঈশ্বর’ বলে পূজা করা হয়। ঈশ্বরত্বের গুণ সকলের ক্ষেত্রে এক ও সমান। জৈনধর্মকে কখনও কখনও একটি ঈশ্বর-নিরপেক্ষ ধর্ম মনে করা হয়। যদিও ঈশ্বর ধারণার সংজ্ঞা অনুসারে এটিকে নাস্তিক্যবাদী বা বহু-ঈশ্বরবাদী ধর্মও বলা যায়।

সঠিক অনুচ্ছেদ শিরোনাম কোনটি?
titleA. সৃষ্টিতত্ত্ব-বিরোধিতা
titleB. পঞ্চ-পরমেষ্টী
titleC. সংজ্ঞা
titleD. ঈশ্বরত্ব
উত্তর: titleD
২০০৭ সালের ২০ জানুয়ারি বাদশাহ আবদুল্লাহ "হারেতজ" পত্রিকাকে জানান যে জর্ডান বিদ্যুতের জন্য পরমাণু বিদ্যুতকেন্দ্র নির্মাণের পরিকল্পনা করছে। এর কারণ এই অঞ্চলের অন্যান্য দেশের মত জর্ডানের প্রায় কোনো তেলসম্পদ নেই। এই অঞ্চলে জর্ডান অন্যতম তেল উতপাদনহীন দেশ। তেলের জন্য জর্ডান প্রতিবেশী ইরাকের উপর নির্ভরশীল। তবে ইরাকের অস্থিতিশীল অবস্থার জন্য জর্ডানের এই তেল সরবরাহ এবং নিরাপত্তা সমস্যাগ্রস্ত হয়। জর্ডানের প্রথম পরমাণু বিদ্যুতকেন্দ্র ২০১৬ সালে নির্মি‌তব্য বলা হয়েছে। এছাড়াও ২০২২ সাল নাগাদ আরো দুইটি পরমাণু রিয়েক্টর নির্মাণের কথা রয়েছে। অন্যদিকে পরমাণু বিদ্যুতকেন্দ্র পানিকে লবণমুক্ত করে তা দেশের উত্তরাঞ্চলে সরবরাহ করবে (জাতিসংঘের অফিস ফর দ্য কোঅর্ডি‌নেশন অফ হিউম্যানেটেরিয়ান এফেয়ার্স‌ের মতে পানিসম্পদের দিক থেকে জর্ডানের অন্যতম দরিদ্র দেশ)

সঠিক অনুচ্ছেদ শিরোনাম কোনটি?
titleA. পরমাণু পরিকল্পনা
titleB. অর্থনৈতিক উদারকরণ
titleC. বর্ধিত ক্ষমতা
titleD. পারিবারিক ও ব্যক্তিজীবন
উত্তর: titleA
শচীন দেব বর্মণ বিখ্যাত অভিনেতা দেব আনন্দ এবং গুরু দত্তের মাধ্যমে রফিকে তার নেপথ্য কণ্ঠশিল্পী হিসেবে আমন্ত্রণ জানান।
রফি বর্মণের সঙ্গীত পরিচালনায় "পিয়াসা" (১৯৫৭), "কাগজ কে ফুল" (১৯৫৯), "তেরে ঘর কে সামনে" (১৯৬২), "গাইড" (১৯৬৫), "আরাধনা" (১৯৬৯) এবং "অভিমান" (১৯৭৩) চলচ্চিত্রে কাজ করেন। এস. ডি. বর্মণ ছিলেন ভারতীয় উপমহাদেশের অন্যতম সঙ্গীত পরিচালক যিনি নওশাদের পাশাপাশি মোহাম্মদ রফিকেও তার সুরারোপিত অধিকাংশ গানে অংশগ্রহণের সুযোগ দিয়েছেন।

সঠিক অনুচ্ছেদ শিরোনাম কোনটি?
titleA. গিনেস বুক অব ওয়ার্ল্ড রেকর্ডসে
titleB. সম্মাননা
titleC. শচীন দেব বর্মণের সাহচর্য্যে
titleD. ও পি নায়ারের সঙ্গে
উত্তর: titleC
১৯৩৬ সালে কার্বি লিংকন নিউজপেপার সিন্ডিকেটের সাথে যুক্ত হয়। সেখানে তিনি ১৯৩৯ সালের শেষ পর্যন্ত কাজ করতে থাকেন। এরপর চলচ্চিত্র এনিমেশন কোম্পানি ফ্লেইস্চার স্টুডিওস পাপাই কার্টুনের ইনবিটুইনার (এমন একজন শিল্পী যে ফ্রেম এর মধ্যকার বেশিরভাগ চলাচল ঘটায়) হিসেবে কাজ করে।"

এসময় আমেরিকান কমিক বই ইন্ড্রাস্ট্রি প্রসার লাভ করে। কার্বি তখন কমিক বই প্যাকেজার এইসনার এবং ইগার এর জন্য আঁকা এবং লেখা শুরু করেন, যা তিনি প্রকাশকদের চাহিদা হলে তৈরি করতেন। ওই প্রতিষ্ঠানে কাজ করার সময় কার্বি তার প্রথম কমিক বই "ওয়াইল্ড বয় ম্যাগাজিন" প্রকাশ করে। এটিতে অন্তর্ভুক্ত ছিল সাইন্স ফিকশন ধর্মী অ্যাডভেঞ্চার স্ট্রিপ "দ্য ডায়রি অফ ড. হাওয়ার্ড" (কার্ট ডেভিস নামে), পশ্চিমা সন্ত্রাসবিরোধী "উইল্টন অফ দ্য ওয়েস্ট" (ফ্রেড সেন্ড হিসেবে), রোমাঞ্চ ধর্মী "দ্য কাউন্ট অফ মন্টো ক্রিস্টো" (জ্যাক কার্টিস হিসেবে) এবং রম্য "আব্দুল জোনাস" (টেড গ্রে হিসেবে), "সোকো দ্য সিডগ" (টেডি হিসেবে)। এগুলোর সবগুলো ছিল জাম্বু কমিকস এবং এসনার-ইগার এর জন্য। তিনি সর্বপ্রথম কার্বি নামটি ব্যবহার করেন লান্চ কার্বি দুটি "লোন রাইডার" এর পশ্চিমা গল্প ইস্টার্ন কালার প্রিন্টিং এর ফেমাস ফানিস এর #৬৩-৬৪ (অক্টো-নভে ১৯৩৯) পৃষ্ঠায়। তিনি তার ছদ্মনাম হিসেবে জ্যাক কার্বি স্থায়ী করেন কারণ এটি অভিনেতা জেমস কাগনির ছিল। যাইহোক তিনি তাদের উপর ক্ষোভ করেন যারা তাকে পরামর্শ দিয়েছিল নাম বদলে ফেলার যেনো ইহুদি প্রত্নসম্পদ লুকিয়ে ফেলতে পারে।
সঠিক অনুচ্ছেদ শিরোনাম কোনটি?
titleA. যুদ্ধপরবর্তী জীবন (১৯৪৬-১৯৫৫)
titleB. প্রাথমিক জীবন (১৯১৭-১৯৩৫)
titleC. কমিকে প্রবেশ (১৯৩৬-১৯৪০)
titleD. সিমনের পরে (১৯৫৬-১৯৫৭)
উত্তর: titleC
যখন টম মারভোলো রিডল তার প্রকৃত নামের বদলে "লর্ড ভলডেমর্ট" নামটি ব্যবহার করতে শুরু করে এবং জাদুবিশ্বে যুদ্ধের সূচনা করে, তখন ডাম্বলডোর পরিস্থিতি নিয়ন্ত্রণে রাখার জন্য 'অর্ডার অফ দ্য ফিনিক্স' সংগঠনটি প্রতিষ্ঠা করেন। বেশ কিছুসংখ্যক জাদুকর ও জাদুকরি সংগঠনটিতে যোগ দেয়। তাদের উদ্দেশ্য ছিল, ভলডেমর্টকে জাদুবিশ্বের দখল নেয়া এবং অন্যায়-অনাচার ও ত্রাসের রাজত্ব কায়েম থেকে বিরত রাখা। এই সময়ে (সিরিজ শুরু হওয়ার পূর্ববর্তী সময়), অর্ডারকে মারাত্মক রকমের ক্ষয়ক্ষতির সম্মুখীন হতে হয়। অর্ডারের সদস্য প্রিওয়েট, বোন্স ও ম্যাককিনন্স পরিবারের অধিকাংশ সদস্য ডেথ ইটারদের হাতে নিহত হয়। এছাড়া বেল্লাট্রিক্স লেস্ট্র্যাঞ্জ ও অন্যান্য ডেথ ইটারদের নির্যাতনে লংবটমদের স্মৃতিশক্তি স্থায়ীভাবে বিনষ্ট হয়। সিরিজের শুরুর দিকে ভলডেমর্ট জেমস ও লিলি পটারকে হত্যা করে এবং তাদের ছেলে হ্যারি পটারকে হত্যা করার ব্যর্থ প্রচেষ্টা চালায় এবং এর মাধ্যমে শেষ হয় ভলডেমর্টের ত্রাসের প্রথম রাজত্ব। এভাবে ভলডেমর্ট উধাও হয়ে যাওয়ার ফলশ্রুতিতে সাময়িকভাবে বন্ধ হয়ে যায় অর্ডারের কার্যক্রম।

সঠিক অনুচ্ছেদ শিরোনাম কোনটি?
titleA. অ্যালবাস ডাম্বলডোর
titleB. প্রাথমিক যুগ
titleC. অ্যালাস্টর মুডি
titleD. ইতিহাস
উত্তর: titleB
ড্যারেন পাওয়েলের পিতা ক্রিকেটার ছিলেন। নয় বছর বয়সে ক্রিকেট খেলায় হাতেখড়ি হয় তার। সেন্ট এলিজাবেথ টেকনিক্যাল হাই স্কুলে প্রথম প্রতিযোগিতাধর্মী খেলার অভিজ্ঞতা অর্জন করেন তিনি।

মূলতঃ ড্যারেন পাওয়েল অফ স্পিন বোলিং করতেন। তবে ক্লাবের খেলায় সিম বোলারের অনুপস্থিতিতে পরিস্থিতির কারণে বোলিং ভঙ্গীমায় পরিবর্তনে বাধ্য হন। ঐ খেলায় সিম বোলিং করে সাত উইকেট পেয়েছিলেন। খেলোয়াড়ী জীবনের শুরুরদিকে তিন নম্বরে ব্যাটিংয়ে নামলেও পরবর্তীতে নিচেরসারির কার্যকরী ব্যাটসম্যানে পরিণত হন।

সঠিক অনুচ্ছেদ শিরোনাম কোনটি?
titleA. আন্তর্জাতিক ক্রিকেট
titleB. শৈশবকাল
titleC. কাউন্টি ক্রিকেট
titleD. বিতর্কিত ভূমিকা
উত্তর: titleB